open-index/open-wikipedia-markdown huggingface dataset:
Jungiansk typeindeks

**Jungiansk typeindeks** (**JTI**) er en personlighetstest laget for å hjelpe en person å identifisere sine personlige *preferanser*. JTI er en norsk modell utarbeidet av Hallvard E. Ringstad og Thor Ødegård. OPTIMAS organisasjonspsykologene as innehar rettighetene for testen.

Testen bygger på Carl Jungs typeteori, og måler personlige preferanser innen fire dikotomier i personligheten. I den opprinnelige typeteorien hos Carl Jung var det kun tre dikotomier, slik at den siste (livsstil) er utviklet senere.

## Personlighetspreferanser

Uthevede bokstaver er en tilpasning til den engelske versjonen for avgJørelse (Judgement) og oPplevelse (Perception). iNtuition er felles på begge språk, men bruker N for å skille denne preferansen fra I som symbol for Introversjon.

Hver enkelt person vil altså ha en preferanse innenfor hver av disse dikotomiene. Hver dimensjon må forstås som et enten - eller, med gjensidige utelukkende preferanser. Kombinasjonen av personens preferanser betegnes med en bokstavkombinasjon på fire bokstaver, og totalt er det 16 mulige typekombinasjoner:

E – Ekstroversjon
I – Introversjon
S – Sansning
N – Intuisjon
T – Tenkning
F – Følelse
P – Opplevelse
J – Avgjørelse

## Bruk av JTI

Carl Jung var den første til å advare mot begrensningene i en personlighetstest siden den kun identifiserer de typiske trekkene. Med denne begrensningen er verktøyet allikevel i omfattende bruk i dag, for eksempel innen personlig utvikling, lederutvikling, teamutvikling, rekruttering med videre.

## Myers-Briggs typeindikator
Myers-Briggs typeindikator (**MBTI**) er en preferanseindikator laget for å hjelpe en person å identifisere sine personlige preferanser. Katharine Cook Briggs og hennes datter Isabel Briggs Myers utviklet indikatoren i løpet av den andre verdenskrig, og kriteriene fulgte Carl Jungs teorier fra arbeidet *Psykologiske typer*.

Indikatoren brukes ofte innen områdene pedagogikk, gruppedynamikk, opplæring av ansatte, opplæring i lederskap, ekteskapsrådgivning og personlig utvikling. Skeptikere og akademiske psykologer har imidlertid kritisert den for å «mangle overbevisende validitetsdata», og for være et klassisk eksempel på Barnum-effekten.

## Referanser


## Litteratur
*Borbye, Evard (1996): *Hvorfor er du så annerledes? Jungs typologi i teori og praksis*. Dansk Management Forum.
*Jung, Carl Gustav (1971): *Psychological Types (Collected Works of C.G. Jung, Volume 6).* Princeton University Press. ISBN 0-691-09770-4.
*Ringstad, H.E. & Ødegård, T. (2001): *Understanding Jungian Type – A practical guide*. Bergen: OPTIMAS organisasjonspsykologene as
*Ringstad, H.E. & Ødegård, T. (2001): *Typeforståelse. Jungs typepsykologi – en praktisk innføring*. Bergen: OPTIMAS organisasjonspsykologene as
Marius Holtet

**Marius Holtet** (født 1984) er en norsk tidligere ishockeyspiller. Han ble draftet av Dallas Stars i 2. runde (42. valg totalt) i NHL Entry Draft 2002 og skrev kontrakt med Dallas samme år. Han spilte for det meste av sin karriere for Färjestad BK i Svenska hockeyligan (SHL), med opphold Dallas Stars' farmerlag Houston Aeros og Iowa Stars i American Hockey League (AHL).

Holtet har også spilt offisielle A-landskamper for Norge, og har representert Norge under Vinter-OL 2010.

## Klubbkarriere
Han dro til Sverige og Färjestad i ung alder. Ble draftet av Dallas Stars i 2. runde (42. valg totalt) i 2002 og skrev kontrakt med Dallas samme år. Han spilte for klubbens farmerlag i AHL i tre sesonger før han returnerte til Färjestad og signerte en toårskontrakt foran 2008-09-sesongen.

## Landslagskarriere
Holtet var en viktig «toveisforward» - altså god i både overtall- og undertallsspill - på det norske landslaget, samt en viktig spiller i nærkampspillet. I alt spilte han 50 offisielle landskamper for Norge (VM- og OL-kamper, samt kvalifiseringskamper til disse turneringene).

Han representerte Norge under Vinter-OL 2010, hvor han noterte seg for ett mål i kampen mot USA.

Under Ishockey-VM 2011 i Slovakia noterte han seg for 8 poeng (6 mål og 2 assist), blant annet fire mål i kampen mot Frankrike i mellomrunden.

Han var opprinnelig tatt ut til den norske landslagstroppen som skulle delta i Vinter-OL 2014 i Sotsji, men grunnet smerter som følge av en hjernerystelse (også kjent som «post-concussion syndrome») i en SHL-kamp mot Leksands IF, kunne han ikke delta i turneringen.

## Hodeskader
Holtet har pådratt seg flere hodeskader i løpet av sin spillerkarriere, og det ville også til slutt sette en stopper for karrieren. Den 17. september 2013 pådro han seg en hjernerystelse i en SHL-kamp mot Linköpings HC, hvilket satte ham ut av spill i over tre uker. Den 29. desember pådro han seg ennå en hjernerystelse i en kamp mot Leksands IF. Uten å kjenne til noen smerter etterpå, utover dårligere syn høyre øyet,  fortsatte å spille hockey i ytterligere tre kamper før han begynte å kjenne til hodepine. I den siste kampen mot Skellefteå AIK den 7. januar 2014 fortalte Holtet om smertene til sin trener Leif Carlsson:

Dette ville vise seg å være den siste hockeykampen Holtet skulle spille. Hodesmertene fortsatte, og den 3. mars var det klart at han ville miste resten av sesongen. Selv om smertene til en viss grad avtok, fortsatte han å lide av smertene relatert til hjernerystelsen (også kjent som «post-concussion syndrome»). Etter nesten to år borte fra isen valgte Holtet den 11. desember 2015 å legge opp som spiller.

## Referanser


## Eksterne lenker
* 
* Norske NHL-rekorder
* Norskfødte spillere draftet av NHL-lag
Fiasko

**Fiasko** innebærer at noe som var forventet skulle gå meget bra, endte med stikk motsatt resultat; noe som ble mislykket og i totalt nederlag. Kanskje vil etterpåklokskap vise at det ikke kunne ende annerledes: noe viktig var oversett eller glemt. I eksempelet oppsetningen av teaterstykke hvor det knapt ble solgt billetter og publikum uteble, og teaterstykket ble tatt av plakaten, kan betegnes som en fiasko.

Ordet er av italiensk opprinnelse og betyr flaske, og henviste trolig til en glassblåsers feilprodukt. *Compact Oxford Dictionary* hevder at det stammer fra italiensk: *far fiasco*, bokstavelig: «gjøre en flaske», figurativt: uformelig, mislykket. Engelskmennene snakker da også om «to bottle out» om å miste motet, men denne frasen har tilsynelatende ingen sammenhengen med det italiensk begrepet. En alternativ forklaring kan ligge i at glassblåserne som ikke fikk det helt til fikk fram «fiascos» og ikke «bottiglia» som er navn på en mere vanlig flaske.

## Annet
*Fiasko* er også tittelen på en science-fiction-roman fra 1987 av Stanislaw Lem. 

## Referanser
.357 Magnum

**.357 Magnum** er en patron for revolver utviklet av Elmer Keith, Philip Sharpe og våpenprodusenten Smith & Wesson. Den er basert på S&Ws tidligere .38 Special patron. .357 Magnum ble introdusert i 1934, og er siden blitt et mye brukt kaliber.

## Design
.357 Magnum ble utviklet som en direkte respons på Colts .38 Super Automatic. På den tiden var .38 Super det eneste pistolkaliberet som var i stand til å skyte gjennom dører på biler og trenge gjennom de tidlige skuddsikre vestene som fantes da.

For å sikre S&Ws posisjon som ledende våpenleverandør til politistyrkene ble .357 Magnum utviklet. Den ble utviklet på basis av den eksisterende .38 Special, men med en annen kruttladning, og med en hylse som er 1/8″ (3,2 mm) lenger. Den ekstra lengden sikret også at man ikke kunne bruke patronen i eldre våpen beregnet på .38 Special, og var således en sikkerhetsforanstaltning, siden trykkstandarden for .357 Magnum er omtrent dobbelt så høy som for .38 Special.

Jegeren og skytteren Elmer Keith (1899–1984) har fått mye av æren for utviklingen av denne patronen. Han fikk muligheten til å eksperimentere med høyere trykk i .38 Special fordi han hadde tilgang på tyngre revolvere beregnet på konkurranseskyting, som Smith & Wesson 38/44 «Heavy Duty» og «Outdoorsman», som var .38-kaliber våpen bygd på en ramme beregnet på .44-kaliber. Formålet var å utvikle en patron som kombinerte god evne til inntrengning i målet, flat kulebane og mulighet til å skyte på lengre avstander.

## Se også
* Liste over patrontyper

## Referanser

## Eksterne lenker
*
Mausund Idrettslag

**Mausund Idrettslag** (stiftet i 1946) er et idrettslag som holder til i Mausund på Frøya i Trøndelag.

## Eksterne lenker
*
Hyndburn (elv)

**Hyndburn** er en elv i Lancashire i England. Den renner gjennom byene Haslingden, Baxenden, Accrington, Clayton-le-Moors og Great Harwood før den møter Hyndburn Brook og så renner inn i Calder.

Navnet på elva er angelsaksisk; første ledd *hynd* tilsvarer moderne engelske ord *hind*, «hunnhjort», mens andre ledd er *burna*, «bekk». Det vil si «bekken med hjortene». En eldre skrivemåte er *Hinbrun*.

Distriktet Hyndburn har navn etter elven.

## Referanser


## Eksterne lenker
* «River Hyndburn», *Geoview.info*
Eirik Aldrin

**Eirik Nagel Aldrin** (født 7. desember 1983 i Oslo) er en norsk tidligere kickbokser og to ganger norgesmester for amatører i fullkontakt. Aldrin bokset for Oslo Kampsportklubb i vektklassen -75 kg.

Aldrin har bokset siden 1998, og var VM-debutant i november 2005. På grunn av dårlig økonomi i Kampsportforbundet måtte han betale reisen til Szeged, Ungarn selv. I sin karriere har Aldrin vunnet to NM gull og to NM-bronse i «fullkontakt», og et Juniornorgesmesterskap i «lettkontakt».

22. oktober 2005, under Fight Night gallaen på Scandic hotell i Bergen gikk Eirik Aldrin i ringen mot den regjerende profesjonelle Europa- og Verdensmesteren Daniel Nordås. Nordås var skyhøy favoritt på hjemmebane i Bergen. Kampen skulle gå over 3 runder i fullkontakt, som en vanlig amatørkamp. I andre runde tok Eirik føringen og styrte kampen, og midt i runden traff han med flere gode høyreslag og resultatet ble seier på knock out for amatøren Eirik Aldrin.

Internasjonalt har Aldrin følgende World-cup resultater: gull fra Ungarn 2006, sølv fra Italia 2005 og bronse fra Italia 2006. I Nordic open har Aldrin gull fra 2005 og sølv fra 2006. 

## Bakgrunn
Aldrin studerte idrettsfag ved Bjerke videregående skole fra 1999–2002 og gikk deretter på Norges idrettshøgskole. Han har siden utdannet seg til sykepleier og spesialisert seg som helsesykepleier, er ansatt ved bydel Bjerke og arbeider per 2018 ved Bjerke videregående skole.
Han har vært klubbveileder for Kickboksingsforbundet i forbindelse med Norges Idrettsforbunds klubbutviklingsprosjekt. Aldrin er gift og har et barn.

## Se også
* Liste over kjente elever ved Bjerke videregående skole

## Referanser


## Eksterne lenker
* Oslo Kampsportklubb
* Norges Kickboksing Forbund - utøverprofil: Aldrin
Eivind Falk

**Eivind Falk** (tidligere **Eivind Falk-Svensen)**; født 1964) er direktør for Norsk håndverksinstitutt, Senter for immateriell kulturarv, tidligere Norsk handverksutvikling. 

Eivind Falk har en internasjonal mastergrad i Special Education –Practical Skills Transformative learning og er utdannet ved Høgskolen i Telemark. Han har gjort seg kjent som tegner. Blant annet har han gjennomillustrerte Norsk Faglitterær Forfatterforenings PROSA i fem år. Eivind Falk har tidligere arbeidet i Gudbrandsdalens Uldvarefabrik AS og som internasjonal ekspert for UNESCO i forbindelse med kulturminnevernarbeid i Georgia. 

Eivind Falk var Høyres ordførerkandidat på Lillehammer ved kommunestyrevalget 2007, kommunestyrevalget 2011 og kommunestyrevalget 2015. Han har hatt styreverv i blant annet GLØR, Norsk kulturråd og Norsk elbilforening. Han var leder for kontrollutvalget i Lillehammer fra 2015-2019. Han representerte Norsk håndverksinstitutt i UNESCO Evaluation Body fra 2016-2019. 

## Publikasjoner
* *Løgn & Bedrag*, nominert til Sproingprisen
* Illustrasjoner til *Prosaboka*, utgitt på Forlaget fritt og vilt
* *Dekor på tre*, Landbruksforlaget, ISBN 82-529-2628-2
* Oversatt *Spikke i tre*, Landbruksforlaget, ISBN 82-529-2775-0
* (red.) *NHU 20 år* / Maihaugens årbok 2007, ISBN 978-82-303-0805-9
* Medforfatter, *Skjulte Skatter*, Maihaugens Årbok 2008, ISBN 978-82-90241-64-8
* (red) *Living Crafts*, Hertervig Akademisk, 2009, ISBN 978-82-8217-002-4
* Medforfatter, *Katta på Veggen*, Maihaugens Årbok 2009 ISBN 978-82-8217-007-9
* Forfatter, *Spikkeboka*, Museumsforlaget 2014, ISBN 978-82-8305-005-9
* Illustratør, Busmo-Børre, Førivæl'n, Kartongen Forlag 2017 ISBN 9788230336748
* Redaktør og medforfatter, 3*0 år i håndverkets tjeneste*, Norsk håndverksinstitutt 2017 ISBN 978-82-90241-74-7
* Redaktør og artikkelforfatter, *Traditional Medicine -Sharing Experiences from the Field*, ICHCAP 2017, ISBN 9791195429493
*Forfatter, *Den store Spikkeboka*, Egmont 2019, ISBN 9788242959867
*Redaktør, *Traditional Food -Sharing Experiences from the Field*, ICHCAP, 2019
*Artikkelforfatter *100 år med Håndverk på Maihaugen*, SLM 2021
*Redaktør og artikkelforfatter *Traditional Musical Instruments -sharing experiences from the field*, ICHCAP, 2021

## Referanser


## Eksterne lenker
* Eivind Falks blogg
Selskabet for folkeoplysningens fremme

**Selskabet for folkeoplysningens fremme** ble stiftet i Christiania 23. september 1851 med Hartvig Nissen som formann. Nestformann var filosofiprofessor Marcus Jacob Monrad. Dessuten Eilert Sundt, Knud Knudsen, Ivar Aasen, P.Chr. Asbjørnsen og T.H. Aschehoug.

Selskapet gav ut tidsskriftet *[[Folkevennen]]* med Ole Vig som redaktør.

Selskapet skulle «virke til Folkets Oplysning med særligt Hensyn til Folkeåndens Vækkelse, Udvikling og Forædling». Det ville forene det romantiske med det nyttige. Den romantiske bevegelse var inspirert av tysk ideliv med Herder som forgrunnsfigur. En tid hadde selskapet 4&ndash;5 000 medlemmer, men siden gikk det tilbake og ble oppløst i 1900.

## Kilder
* *[[Salmonsens konversationsleksikon]], Anden Udgave*, bind VIII, «Folkeoplysningsselskabet». København, J. Schultz, 1919.
Kulde- og varmepumpemontør

**Kulde- og varmepumpemontør**, tidligere **kuldemontør** er håndverksyrke innen elektrofaget. Fagarbeideren monterer og feilsøker kulde- og varmepumpesystemer. Slike systemer kan være både kjøleanlegg og varmegjenvinningsanlegg.

## Utdanning
Utdanningen for å bli kulde- og varmepumpemontør tar fire år og består av to år på videregående skole etterfulgt av to år sin lærling i bedrift. Endt læretid fører mot fagprøve for å få fagbrev. Lærlingen spesialiserer seg vanligvis på enten kjølesystemer eller varmesystemer.

Utdanningsløpet ser slik ut:
* Videregående trinn 1 (Vg1): Elektro og datateknologi eller teknikk og industriell produksjon
* Videregående trinn 2 (Vg2): Kulde, varmepumpe- og ventilasjonsteknikk
* To år læretid i Kulde- og varmepumpefaget

## Eksterne lenker
* Kulde- og varmepumpemontør utdanning.no
Labiodentaler

I fonetikk er **labiodentaler** konsonanter som artikuleres med underleppen og overtennene. De labiodentale konsonantene slik de identifiseres av Det internasjonale fonetiske alfabetet (IPA) er:

## Noter
Røntgendiffraksjon

**Røntgenkrystallografi** (**XRD**) er en kjemisk analysemetode for å bestemme sammensetningen til uorganiske forbindeler.

Monokromatiske røntgenstråler sendes mot prøvematerialet, refrakteres (avbøyes) og treffer en detektor. Ved å variere innfallsvinkelen til strålen fremkommer et *diffraktogram* som kan brukes til å bestemme innholdet av prøvematerialet.

To vanlig forekommende anvendningsområder er undersøkning av krystallisert protein og av metallers krystallstruktur. Røntgenkrystallografi er i dag den enese metoden som helt autonomt kan anvendes for å bestemme 3d-strukturen for proteinet, selv om NMR-analyser kan komplettere studiet.

## Eksterne lenker
* 
* International Union of Crystallography
** IUCr Crystallography Online
* The International Centre for Diffraction Data (ICDD)
* Archives of XRD@JISCMAIL.AC.UK
* The British Crystallographic Association
* Introduction to X-ray Diffraction at University of California, Santa Barbara
Koronaler

**Koronale konsonanter** uttales med den bevegelige fremre delen av tungen. Bare de koronale konsonantene kan inndeles i apikale (uttales med tungespissen), laminale (uttales med tungebladet), hule (med tungen bøyet opp) eller subapikale (med tungen krøllet tilbake), samt noen få andre, sjeldnere stillinger, siden bare den fremre delen av tungen har en slik bevegelighet.

Koronale artikulasjonssteder er interdentale konsonanter med tungen mellom tennene dentale konsonanter ved overtennene, alveolare konsonanter ved gommen, de forskjellige postalveolare konsonantene bak denne, og de retroflekse konsonantene med tungen krøllet opp mot den harde ganen. Palatale konsonanter, med både den fremre delen av tungen og tungeryggen opp med ganen, regnes vanligvis som koronale

## Referanser
Monsters of Rock

**Monsters of Rock** var en musikkfestival som hovedsakelig dreide seg om heavy metal. Den ble avholdt i Donington Park i England hvert år. Med unntak av et arrangement i 2006, har ikke festivalen blitt arrangert siden 1997. I 2003 ble det imidlertid startet en ny musikkfestival kalt Download Festival som en slags arvtaker til Monsters of Rock. Store Band har headlinet på denne festivalen, blant annet AC/DC, Saxon, Iron Maiden, Metallica, My Chemical Romance, Marilyn Manson,Linkin Park, Kiss og Guns N' Roses. Festivalen deler seg på tre scener: Main Stage som tar oppimot 100.000 mennesker, Dimbag Darell Stage og Tuborg Stage. Publikumsrekorden er på 107.000 personer, dette skjedde da Iron Maiden opptrådte i 1988. Download festivalen varer i 3 dager og starter på en fredag. Mange mener det beste arrangemanget ble holdt i 1988. Store band som Iron Maiden, Guns N` Roses, David Lee Roth, Megadeth og Kiss var bandene som spilte da. Under GnR konserten i 88 døde to personer, grunnet av at fans presset seg framover mot scenen og de 2 fikk ikke puste og døde uten at noen merket det. Det er derimot de eneste dødsfallene på denne festivalen. Donington Park er også
en Speedway for Motorsykel GP. Racet ble i 2007 arrangert rett etter festivalen. Motorsyklisten Valentino Rossi skled i et oljesøl som lå på banen, og tapte dermed racet. Han la skylden på bandet som spilte siste kveld, nemlig Iron Maiden.
Caenorhabditis elegans

***Caenorhabditis elegans*** (*C. elegans*) er en rundorm som benyttes mye som modellorganisme i biologisk forskning. *C. elegans* har i overkant av 20 000 gener i sitt genom, noe som er omtrent det samme som mennesker har. Riktignok er det mindre ikke-kodende DNA hos *C. elegans*, og genomet er *bare* ca. 100 millioner basepar, mot ca. 3 milliarder i det humane genom.

## Eksterne lenker
*
Translokasjon

**Translokasjon** er innen kreftgenetikken en forflytning av et kromosomsegment fra et kromosom til et annet. Hvis to kromosomer gjensidig utveksler kromosomsegmenter, kalles det en balansert translokasjon. Ofte gir translokasjoner opphav til fusjonsgener. Det mest kjente eksemplet er en translokasjon mellom kromosomene 9 og 22, som gir opphav til Philadelphiakromosomet, og som er vanlig i kronisk myelogen leukemi. Bruddpunktene på kromosomene sitter her i genene *[[BCR]]* og *[[ABL1]]*, og det resulterende fusjonsgenet benevnes *[[BCR-ABL1]]*.

## Eksterne lenker
*
Fusjonsgen

**Fusjonsgen** er et hybridgen som har opphavsekvenser fra to ulike gener. Dannelse av fusjonsgener skjer ofte i forbindelse med kreftutvikling, gjerne ved at et proto-onkogen får overuttrykk etter at det bindes sammen med et oppstrøms gen med sterk promoter. Fusjonsgener dannes ofte som følge av en translokasjon (f.eks. Philadelphiakromosomet; t(9;22); kronisk myelogen leukemi) eller ved sammenføyning etter tap av genetisk materiale mellom de to gjeldende genene (f.eks. *TMPRSS2-ERG* i prostatakreft).

Bestemmelse av fusjonsgener gjøres ofte i forbindelse med kreftdiagnostikk. Metoder som benyttes er gjerne karyotypering, fluorescens *in situ* hybridisering (FISH), og RT-PCR. Nye metoder som storskala DNA/RNA-sekvensering og DNA mikromatriser er lovende for framtidens kreftdiagnostikk.
Oban (whisky)

**Oban** er en skotsk single malt-whisky. Den produseres av destilleriet ved samme navn i havnebyen Oban i Argyll på den skotske vestkysten. Byen vokste fram etter etableringen av destilleriet i 1794.

Destilleriet ble bygd av brødrene John og Hugh Stevenson. Det har siden vært eid og drevet av Peter Curnstie fra 1866, Walter Higgin fra 1883, Alexander Edward fra 1898 og så fra 1925 Distillers Company Limited. Driften av destilleriet stanset mellom 1931 og 1937 og mellom 1969 og 1972. Det eies nå av Diageo. I 1989 ble det bygget et nytt turistsenter i tilknytning til destilleriet.

Destilleriet er et av de minste i Skottland, og produserer en whisky som har blitt beskrevet som å ha en "West Highland"-smak som er noe midt mellom den tørre, røykfylte stilen på de skotske øyene og de lettere, søtere maltene av høylandet.

Oban-destilleriet er først og fremst kjent for sin 14 år gamle single malt. Den blir markedsført som del United Distillers ''Classic Malts'' serie, lansert i 1988.

## Referanser


## Eksterne lenker
* Oban på whiskywiki.no
* Oban destilleriet informasjon
* Oban på onlymalts.com
Fylkesvei 7520

**Fylkesvei 7520** er en ringvei med utgangspunkt i Ålstad rundt Engeløya i Steigen kommune.

Dette var også den siste veien i Steigen som fikk fast dekke (asfalt), dette skjedde høsten 2016.

Frem til 2019 hadde veien betegnelsen fylkesvei 638 (Nordland).

## Kommuner og knutepunkter

*Ringveien listes med klokka*

## Referanser




## Eksterne lenker
* Vegvesenets vegkart 
*
Fylkesvei 7398

**Fylkesvei 7398** går mellom Janesvågen og resten av Husøya i Træna kommune. Veiens lengde mellom Træna fergekai og Heirsandsundet er 1,6&nbsp;km.

Frem til 2019 hadde veien betegnelsen fylkesvei 421 (Nordland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Erling Kristvik

**Erling Martinson Kristvik** (1882–1969) var en norsk rektor og professor i pedagogikk.

Kristvik tok eksamen ved Volda lærerskole i 1908, og han var selv lærer ved samme skole frem til 1913. Deretter var han lærer ved folkehøgskolen i Ørsta i to år, rektor ved Tromsø offentlige lærerskole 1915-23, rektor ved Hamar lærerhøgskole 1923-25, skoledirektør i Nordland og Troms 1925-30, rektor ved Volda lærarhøgskule‎ 1930-46 og professor ved lærarhøgskule‎n 1946-52.

Kristvik var en lærer/intellektuell med inspirasjon fra klassiske sosiologer som Ferdinand Tönnies og Emile Durkheim.

## Bibliografi
* *Læraryrket, Sjelelæra og Elevkunna*. 3 bind. 1925.
* *Folkelagnad – tankar om samfund og kultur*. 1920.
* *Livsopplysning – ideologisk nyorientering*.1954.

## Referanser


## Eksterne lenker
* Artikkel i Store norske leksikon
Staffeli

Staffeli er et støtteapparat eller stativ til å holde bilder eller annet flatt materiale stødig, særlig malerier under arbeidet med dem. I eldre litteratur kan man også støte på navnet *kavalett* som er etter fransk *chevalet*.

## Historikk

## Se også
* Staffelimaleri
* Tegnebord

## Eksterne lenker
* 
* Bygg-selv-anvisning for kraftig staffeli (på engelsk)
Banjomallefamilien

* Aspredininae*
* [[Bunocephalinae]]*
* Hoplomyzontinae*

*'Banjomallefamilien''' er en familie av maller.
Banjomalle og tofarget banjomalle er to av de mer kjente artene.

Gruppen har fått navnet sitt fordi fiskene har en flattrykt kroppsfasong, og noen av artene kan minne om en banjo når de sees ovenfra.

En særegenhet ved denne gruppen er at når eggene har blitt befruktet, fester hunnen dem under magen og frakter dem til grunnere vann. En hypotese er at dette øker sjansen for at eggene skal få oksygenrikt vann.

## Referanser


## Eksterne lenker
*
D4

**D4** kan referere til
*Dekksoffiser klasse 4
*D4, form av Vitamin D
*D4, dihedral gruppe med 3 hjørner
*Siloksaner
D1

**D1** kan referere til
*Dekksoffiser klasse 1
*D1 (bygning), skyskraper i Dubai
*Nikon D1, speilreflekskamera
*D1, form av Vitamin D
*D1, dihedral gruppe med ett hjørne
Talisker

**Talisker** er et skotsk destilleri som produserer single malt whisky. Destilleriet er lokalisert i landsbyen Carbost på øya Skye, og er det eneste på øya. Det blir drevet av whiskyprodusenten United Distillers eid av det multinasjonale selskapet Diageo.  Talisker blir markedsført som del av United Distillers *[[Classic Malts]]* serie.

Talisker er kjent for å ha mer torv i seg enn gjennomsnittet, og har en «salt» karakter. Selv om merket er anerkjent og selger bra, representerer det høye fenol-nivået og den distinkte smaken nok en utfordring for nybegynnere innen skotsk whisky.

Både blended whiskyen Johnnie Walker og likøren Drambuie bruker Talisker som en bestanddel. Tilsettingen av Talisker er nok mest merkbar i *Johnnie Walker Green Label 15 Year Old Pure Malt.*

Destilleriet ble bygd i  1830 av Hugh og Kenneth MacAskill, og utvidet i 1900. I starten ble whiskyen produsert ved trippel destillering, men gikk over til den mer vanlige doble destillasjonsprosessen i 1928. I 1960 ble destilleriet nesten ødelagt av brann, fem eksakte kopier av de opprinnelige destillasjonsapparatene ble laget for å ivareta den opprinnelige  Talisker smaken.

Talisker skal ha vært yndlingswhiskyen til forfatterne Robert Louis Stevenson og Henry Vollam Morton.

## Eksterne lenker
* 
* Talisker på whiskywiki.no
* Diageos maltwhisky side  ( Talisker og andre)
Martin Hagfors

**Martin Hagfors** (født 1960) er en norsk-amerikansk låtskriver, musiker og produsent. Han er vokalist, gitarist og låtskriver med sitt eget soloband og i barneprosjektet Meg og kammeraten min og tidligere i Home Groan, HGH og Cream of the Crop.

I 2009 ga han ut sin første soloplate, *[[Men and Flies]]*, med Lars Horntveth som produsent. For albumet ble han nominert til Spellemannprisen 2009 i klassen mannlig artist. Han ble også nominert til Spellemannprisen 2011 i klassen Tekstforfatter for sitt andre album, *[[I Like You]]* fra 2011 i klassen tekstforfatter og til Spellemannprisen 2025 i klassen country for *Folk-A-Dots*.

Rundt 2006 startet han Meg og kammeraten min som et sideprosjekt til HGH. For deres album *Snydelig*, ble Hagfors nominert til Spellemannprisen 2017 i klassen årets komponist.

Han har skrevet tekstene til The National Banks første album. Sammen med Lars og Martin Horntveth som skrev musikken til albumet, fikk han Edvard-prisen i 2005 for sangen «Tolerate» fra albumet.

## Diskografi
### Soloalbum
* *[[Men and Flies]]* (2009, ME Records)
* *[[I Like You]]* (2011, ME Records)
* *Producers Politics Passion* (2014, ME Records)
* *London Dry* (2024, EDDA) – med Aslag Haugen
* *Folk-A-Dots* (2025, ME Records)

### Solosingler
* *Tattooed on My Eyes* (2009)

### Meg og kammeraten min
* *Det e'kke bra før det er dårlig* (2012)
* *Ostepop* (2015)
* *Gjenta-jenta* (2016)
* *Snydelig* (2017)
* *Sjeldne Skjell* (2020)

#### Mr. E & Me (Meg og kammeraten min på engelsk)
* *New Orchestral Hits 4 Kids (2019)*
* *New Orchestral Hits 4 Kids vol 2 (2023)*

### HGH
* *[[Pignoise]]* (2000)
* *[[Trash Grass & Love Songs]]* (2001)
* *[[Seb's Hotel]]* (2003)
* *[[Miracle Working Man]]* (2004)
* *[[All the Men in Dresses]]* (2007)

### Home Groan
* *[[Home Groan (album)|Home Groan]]* (1997)
* *[[Modern Man]]* (1998)
* *[[Astrodome]]* (1999)
* *[[Fish (album)|Fish]]* (2000)
* *[[Addicted]]* (2001)
* *[[Raccoon]]* (2002)
* *[[The Cream of the Crop]]* (2003)
* *[[The Opening Act]]* (2004)
* *[[Hey Revolution Now!]]* (2006)

## Referanser


## Eksterne lenker
* 
* 
* Meg og kammeraten min
Insomnia

**Insomnia** kan sikte til:

* Søvnløshet
* ''Insomnia'' (roman) av Stephen King
* ''Insomnia'' (1997), en norsk film
* ''Insomnia'' (2002), en amerikansk versjon av den norske filmen
* Insomnia (band), norsk band (1982 - 1984)
* Insomnia (Faithless), sang av Faithless
* Insomnia (Feeder), sang av Feeder
* Insomniafestivalen, festival for elektronisk musikk som arrangeres i Tromsø
Banjomalle

**Banjomalle** er en malle som blir opp til tolv cm lang. 
Den er kamuflasjefarget.
Den er ofte tilgjengelig i akvariehandelen.

## Eksterne lenker
* 
*   AQUATAB
Aase Bjerkholt

**Aase Ingerid Nathalie Bjerkholt** (født 16. januar 1915 i Oslo, død 16. august 2012) var en norsk politiker fra Arbeiderpartiet. Hun var medlem av Oslo bystyre fra 1945 til 1947 og fra 1951 til 1955. Hun var dessuten statsråd i Einar Gerhardsens regjeringer i 1956 og fra 1963 til 1965.

## Ministerposter
* 1955–1956 Konsultativ statsråd, familie- og forbrukersaker 
* 1956– Statsråd og sjef for Familie- og forbrukerdepartementet  
* 1963– Statsråd og sjef for Sosialdepartementet.
:Einar Gerhardsens tredje regjering, 22. januar 1955 – 28. august 1963.
* 1963–1965 Statsråd og sjef for Familie- og forbrukerdepartementet.
:Einar Gerhardsens fjerde regjering, 25. september 1963 – 12. oktober 1965

Bare tre av de fem første kvinnelige statsrådene satt lenge nok i sine stillinger til i noen grad å kunne prege dem. Det var Aaslaug Aasland, med sine om lag åtte år, Aase Bjerkholt fikk en fartstid på vel ti år, og Rakel Seweriin med knapt to år på statsrådstaburetten.

## Referanser


## Eksterne lenker
* 
*
Axel Purcell

**Axel «el Axel» Chaufleur** (født 28. mars 1980 i Chile) er en norsk rap/hiphop-musiker, også kjent som **F'EM one** i duoen Equicez.

Sammen med Geir «Cast» Kristiansen i Equicez har han utgitt flere singler og albumene *[[State of Emergency]]* (2003) og *[[Stage of Extinction *Force Majeur]]* (2012). 

19. mars 2007 slapp han sitt første solo-album *[[It Is Wha It Is]]*. For albumet ble han nominert til Spellemannprisen 2007 i klassen hiphop og Alarmprisen 2007 i klassen årets hiphop/rapalbum, samt til Alarmprisen i klassen årets låt for «Showtime».

Han kom som ung sammen med sin familie til Siggerud og senere Vevelstad i Ski. Han er preget av både sin chilenske og norske oppvekst, noe han også gir uttrykk for gjennom intervjuer og sin musikk. «Ingen av dem er min favoritt, alle tror jeg bare big'r opp hjemlandet mitt Chile hele tida, men vet ikke hvor mye pris jeg setter på Norge som har tatt seg av meg i alle år på godt og vondt» (Til magasinet Stress, i en kommentar om sangen "North vs South").

Som F'EM one vant han MC-battlingkonkurransen Str8 Spitting 3 år på rad i 2000, 2001 og 2003 (2002 var et annet konsept, og han deltok ikke).

## Diskografi
### Soloutgivelser
* 2006: *Showtime* – EP
* 2007: *[[It Is Wha It Is]]*

### [[Equicez]]
* 2003: *[[State of Emergency]]*
* 2012: *[[Stage of Extinction *Force Majeur]]*

;Singler
* 2002: *Negative Kids*
* 2002: *Live from Pass It*
* 2003: *Blind/Drekkalåta*
* 2003: *Barnslig*

## Referanser


## Eksterne lenker
* 
* el Axels side på MySpace
Karin Nord Syverinsen

**Karin Nord Syverinsen** (født 11. januar 1931) er en norsk lokalhistorie-forfatter. Syverinsen mottok Hamarprisen i 1995 for sine bøker om lokalhistorie i Hedmark-traktene.

## Bibliografi
* 1991 – På Koigens brygge... Hamarfolk forteller
* 1992 – Søstrene Røhrs pensjonat... Hamarfolk forteller II
* 1993 – Påfuglen i Parken. Hamarfolk forteller III
* 1993 – Femmer'n på Biografen
* 1998 – Gutten på Triangelen. Hamarfolk forteller IV

## Referanser
Deweys desimalklassifikasjon

**Deweys desimalklassifikasjon** (**DDK**, også kalt **Deweysystemet**) er et system for klassifikasjon av bøker og andre informasjonsbærende medier, brukt av bibliotek i flere land. Systemet ble utviklet av den amerikanske bibliotekaren Melvil Dewey (1851&ndash;1931) i 1876, og ble introdusert i Norge av Haakon Nyhuus.

Systemet har i prinsippet internasjonal utbredelse. Det brukes i folke-, skole- og mange fagbibliotek i Norge, i en tillempet versjon i Danmark, men bare i liten grad i Sverige. 

I USA arbeider bibliotekene nå etter 23. utgave av DDK. I Norge brukes Norsk WebDewey.

## Hovedinndelingen
Systemet er delt inn i ti hovedkategorier:

*000 Oppslagsverk, informasjon og datamaskiner
*100 Filosofi, psykologi, etikk 
*200 Religion
*300 Samfunnsvitenskap
*400 Språk
*500 Naturvitenskap og matematikk
*600 Medisin, teknologi og anvendt vitenskap
*700 Kunst og fritidsaktiviteter
*800 Litteratur
*900 Historie, biografi og geografi

Systemet videreinndeles i titallsgrupper (derav *desimal*klassifikasjon), hvor det siste nummeret (9) typisk er et "andre sider ved faget"-kapittel. Ingen *notasjon* (emnekode) er kortere enn tre siffer. Dersom emnet er meget generelt, tilføyes én eller to *0*. Dersom notasjonen er lenger enn tre siffer, settes det et punktum etter tredje siffer.

De fleste notasjoner kan videreinndeles med suffikser som er gjennomgående i systemet, den mest brukte suffiksformen gjelder geografi: *Norsk historie: 9*'48.1*' ; norsk kirkehistorie 274.81; norsk fauna: 591.481.

==Kritikk av Deweysystemet==
* Systemet *samler fag, men sprer emner*. Emnet *flyskrekk* kan både være medisinsk (610), psykologi (150) eller samferdsel (380)
* Systemet favoriserer «gamle fag» (*etikk, språk*) og humanistiske fag med korte notasjoner, mens moderne/tekniske fag får lange notasjoner: *logikk: 160; motorsykkel: 629.283
* Systemet er vestlig etnosentrisk, og favoriserer f.eks. *kristendom* og *engelsk språk* med korte notasjoner og brede spenn av koder, mens «*fjernere språk*» og emner får dårligere inndeling og lange notasjoner: *amerikansk litteratur: 820; abkhasisk litteratur: 899.962

== Referanser ==
<references/>

==Eksterne lenker==
* 
* [http://www.gutenberg.net/etext/12513 gutenberg.net]  Fulltekstversjon av *A Classification and Subject Index for Cataloguing and Arranging the Books and Pamphlets of a Library'' (1876) 
* NKKI
* Emneregister til Deweys desimalklassifikasjon (DDK4)
Nicola Pozzi

**Nicola Pozzi** (født 30. juni 1986 i Santarcangelo di Romagna i Italia) er en italiensk fotballspiller som spiller spiss for den italienske Serie D-klubben San Donato.

## Referanser


## Eksterne lenker
*
Santarcangelo di Romagna

**Santarcangelo di Romagna** er en by med 21 132 innbyggere (i 2007) i provinsen Rimini, i regionen Emilia-Romagna.

## Referanser


## Eksterne lenker
*
Daniele Adani

**Daniele Adani** (født 10. juli 1974 i Correggio i Italia) er en italiensk tidligere fotballspiller. Han spilte sist som forsvar i fotballklubben Empoli FC.

Han har spilt fem kamper for .

## Referanser


## Eksterne lenker
*
Éder Citadin Martins

**Éder Citadin Martins**, også kjent som **Éder**, (født 15. november 1986) er en brasilianskfødt italiensk fotballspiller som spiller den kinesiske klubben Jiangsu FC. 

## Landslaget
31. mars 2015 fikk han sin første landskamp for  mot England

Han ble tatt ut i s EM-tropp til EM i Frankrike 2016.

## Referanser


## Eksterne lenker
*
Luigi Cagni

**Luigi «Gigi» Cagni** (født 14. juni 1950 i Brescia) er en italiensk fotballtrener og tidligere fotballspiller. Han trente sist Parma i Serie B i sesongen 2008-09. 

Fra 1969 til 1978 spilte han for Brescia Calcio. Han spilte bare åtte kamper i Serie A, men har spilt hele 473 kamper i Serie B. 

Han la opp som fotballspiller i 1988, og begynte umiddelbart som trener for klubbens ungdomslag. Han har vært trener for en rekke italienske klubber, blant annet Piacenza, Hellas Verona og Empoli, før han gikk til Parma i 2008. Han underskrev en toårskontrakt i mai 2008, og skulle trene klubben i dens første sesong i Serie B på 18 år. Han fikk imidlertid sparken i september samme år, og ble erstattet av Francesco Guidolin.

## Referanser


## Eksterne lenker
*
Laura

**Laura** er et opprinnelig italiensk kvinnenavn som kan bety «fra Laurentium» eller «laurbær». Navnet er i dag vanlig blant annet i USA, Mexico og Brasil.

## Etymologi
*Laura* kan være en opprinnelig italiensk kortform av det latinske kvinnenavnet *Laurentia*, en feminin form av Laurentius, som opprinnelig var et tilnavn med betydningen «fra Laurentium». Laurentium var en romersk by som lå ca 30 km sørøst for Roma. Laura kan også være en feminin form av det latinske navnet *Laurus* som betyr «laurbær».

## Utbredelse

*Laura* er kjent brukt i Spania fra 864 via sankt Laura av Cordoba.

*Laura* var i bruk i England på 1400-tallet og var populært i deler av 1800- og 1900-tallet.

*Laura* har i mange år vært et populært navn i USA. Det var vlant de 20 mest brukte navnene for jenter født i USA i perioden 1963–1979.

Navnet *Laura* var vanlig i Norge fra 1880- til 1920-årene og hadde en popularitetstopp med 0,9 % i 1884 (i den tapte generasjon). Navnet ble igjen vanlig fra 2010-årene. 

*Laura* er i dag et vanlig kvinnenavn blant annet i USA, Mexico og Brasil.

|}

## Kjente personer med navnet

Personene i listen er ordnet kronologisk etter fødselsår.
* Laura av Córdoba (d. 864), spansk nonne og helligkåret martyr
* Laura Secord (1775&ndash;1868), kanadisk heltinne fra den britisk-amerikanske krig i 1812
* Laura Ingalls Wilder (1867&ndash;1957), amerikansk forfatter
* Laura Bush (f. 1946), amerikansk førstedame, gift med president George W. Bush
* Laura Branigan (1952&ndash;2004), amerikansk sanger og skuespiller
* Laura Trenter (f. 1961), svensk forfatter
* Laura Linney (f. 1964), amerikansk skuespiller
* Laura Dern (f. 1967), amerikansk skuespiller
* Laura Djupvik (f. 1970), norsk forfatter
* Laura Pausini (f. 1974), italiensk popsanger

### Oppdiktede personer
* Laura i skuespillet *De nygifte* fra 1865 av Bjørnstjerne Bjørnson
* Jomfru Laura Isaksen i romanen *[[Bør Børson Jr.]]* fra 1920 av Johan Falkberget
* Laura – tittelfiguren i den amerikanske filmen med samme navn fra 1944. Hun ble spilt av Gene Tierney.

## Navnedag
*Laura* har navnedag i flere land, oftest 15. januar. Den norske navnedagen er .

## Se også
* Laura ski- og skiskytingkompleks, russisk sportsarena
* Laurbærfamilien med det latinske navnet *Lauraceae*

## Referanser


## Eksterne lenker
*
Rakel Seweriin

**Rakel Seweriin** (1906&ndash;1995) var en Arbeiderparti-politiker fra Oslo. Hun var sosialminister i 2 år 1953–55 (og med det en av de første kvinnelige statsrådene i Norge), og stortingsrepresentant i seks perioder fra 1945 til 1969.

## Liv og virke
Hun vokste opp på Eidsfoss, hvor faren var stasjonsmester og mora drev hotell. Hun tok artium i 1926, og deretter utdanning som stenograf. Hun arbeidet som stenograf i Oslo 1929-1942 og som stenograf for Forsvarets Overkommando i London 1942-1945. Under felttoget i Norge i 1940 deltok hun som sykepleier ved Infanteriregiment nr.4 (IR 4) i kampene i Gausdal.  Hun var også en av initiativtagerne til utgivelsen av den illegale avisen *[[Tidsskriftet Fri Fagbevegelse|Fri Fagbevegelse]]* i 1940. I 1945 fikk hun jobb som sekretær i AUF, men ble samme høst valgt inn på Stortinget.

Hun engasjerte seg politisk fra 1929, og var nestformann i AUF 1937-1946. Hun satt i Oslo bystyre 1937–40 og 1945. Hun var leder av Arbeiderpartiets kvinnesekretariat 1953–63; samtidig var hun medlem av Aps sentralstyre. På Stortinget var hun leder av Sosialkomiteen 1950–53.

Fra november 1953 til januar 1955 var hun statsråd og sjef for Sosial- og helsedepartementet i Oscar Torps regjering, og fra januar til 1. august 1955 hadde hun den samme posisjonen i Einar Gerhardsens tredje regjering.

Kronprinsesse Märtha tok sammen med Claudia Olsen, Rakel Seweriin og statsminister Einar Gerhardsen initiativet til totalforsvarsorganisasjonen Kvinners Frivillige Beredskap som ble stiftet 9. april 1951. Seweriin var nestleder her 1951–61. Fra 1972 til 1973 var hun formann i Oslo Arbeidersamfunn. Hun var styreformann i Landslaget for språklig samling 1963–71.

Hun giftet seg i 1937 med legen Alf Seweriin. I hennes hjembygd Eidsfoss, Holmestrand, finnes *Rakel Seweriins vei*.

## Referanser




## Eksterne lenker
* 
*  Bilder av Rakel Seweriin; oslobilder.no
Tsunamien ved Salomonøyene 2007

Minst 28 mennesker døde og mange er savnet etter **[[tsunami]]en som rammet [[Salomonøyene]] i [[Stillehavet]], [[mandag]], [[1. april]] [[2007]]**.

Tsunamien skyldtes et jordskjelv i Stillehavet 2. april 2007 kl 7:39 lokal tid (1. april kl 20:39 UTC).

Flere hundre mennesker er savnet i havnebyen Gizo, som først ble hardt rammet av jordskjelvet, som hadde sitt sentrum bare 40 kilometer unna. Deretter kom tsunamien inn over strendene.

13 landsbyer ble ødelagt av tsunamien. Den vasket hus og mennesker på havet, og ødela telefon- og elektrisitetsforbindelsen.

Minst 900 bolighus ble ødelagt av tsunamien.

## Eksterne lenker
* 28 funnet døde etter tsunami (Dagbladet)
Dewey (andre betydninger)

**''Dewey** har flere betydninger 
* Dewey eller Deweys desimalklassifikasjon
* John Dewey, amerikansk pedagog
* Melvil Dewey, amerikansk bibliotekar, skapte *Deweys desimalklassifikasjon*
* Dewey County i Oklahoma
* Dewey County i Sør-Dakota
Sivilmarkedsfører

**Sivilmarkedsfører** er en femårig masterutdannelse innen markedsføring, økonomi og ledelsesfag. 

Handelshøyskolen BI er den eneste utdannelsesinstitusjonen som tilbyr graden. Tittelen har vært beskyttet siden 1996. Utdannelsen var fireårig inntil innføring av bachelor- og mastergrader i 2003. Nå oppnås graden *Master of Science in Marketing – Sivilmarkedsfører* etter til sammen fem års studier. Innholdet i studiet er først og fremst markedsføring, men inkluderer også fag innen økonomi, ledelse og strategi. En av målene med studiet er å få helhetsforståelse for bedriften med en fordypning innen markedsføring. Det mest sammenlignbare studiet er siviløkonom.

De første sivilmarkedsførerne ble utdannet ved Norges Markedshøyskole i Oslo i 1990. Skolen ble fusjonert med BI i 1992. 

Sivilmarkedsførernes interesseorganisasjon heter *Norges Sivilmarkedsførerforening*, eller *NSMF* og er drevet av studenter som går på studiet.

## Eksterne lenker
* Norges Sivilmarkedsførerforening
* Handelshøyskolen BI
Sergio Bernardo Almiron

**Sergio Bernardo Almirón** (født 1980) er en argentinsk fotballspiller. Han gikk fra Empoli til Juventus før 2007–2008-sesongen.

## Referanser


## Eksterne lenker
*
Vittorio Tosto

**Vittorio Tosto** (født 14. juni 1974 i Marina di Cariat, Italia) er en italiensk fotballspiller som spiller i forsvaret for Empoli FC (2006&ndash;07).

Han debuterte i serie A for Torino mot Inter i 1994.

## Referanser


## Eksterne lenker
* 
*  Spillerstatistikk fra La Gazzetta dello Sport
Lino Marzorati

**Lino Marzorati** (født 12. oktober 1986 i Rho i provinsen Milano i Italia) er en italiensk fotballspiller som spiller i den italienske klubben SS Juve Stabia.

Han er definert som et stort talent av Milan-trener Carlo Ancelotti. Marzoretti spilte for juniorlaget til Milan, og mange mente at han hadde potensial til å bli like god som Cafu. Under låneavtalen med Empoli har han spilt de fleste kampene fra start, inkludert mot AC Milan.

## Referanser


## Eksterne lenker
*
Indisk glassmalle

:*Se også: [[Glassmalle]] (*Kryptopterus minor*), utbredt akvariefisk og ofte feilaktig solgt som «indisk glassmalle».*
**Indisk glassmalle** (*Kryptopterus bicirrhis*) er en ferskvannsfisk med gjennomsiktig kropp. Den blir opptil 15&nbsp;cm lang.

Arten er dagaktiv og holder til langs breddene i store elver med uklart, hurtigstrømmende vann.
Den skiller seg fra andre maller ved at den holder seg frittsvømmende og aldri ligger på bunnen.
Den spiser hovedsakelig pelagiske nebbmunner og småfisk, men også andre insekter og krepsdyr.
Indisk glassmalle er følsom ovenfor endringer i pH og vannkvalitet.

Den brukes til fiskesauser, og er vanlig i akvariehandelen.
Det thailandske miljødepartementet har omtalt indisk glassmalle som den fisken i verden som har den mest gjennomsiktige kroppen.

## Glassmalle og indisk glassmalle
Frem til 1989 ble den indiske glassmallen regnet som samme art som den svært like, men noe mindre glassmallen (*Kryptopterus minor*). 
Indisk glassmalle er lite tilgjengelig i akvariehandelen, mens *Kryptopterus minor* er mye vanligere. Da mange ikke er klar over at det dreier seg om to forskjellige arter, selges *Kryptopterus minor* ofte under feil populær- og/eller vitenskapelig navn.

## Referanser




## Eksterne lenker
*
Barra Mansa

**Barra Mansa** er en by og kommune i delstaten Rio de Janeiro i sørøstregionen av Brasil. Kommunen grenser til nabokommunene Bananal (SP), Barra do Piraí, Porto Real, Quatis, Resende, Rio Claro, Valença og Volta Redonda. Barra Mansa har 175 000 (2005) innbyggere og dekker et areal på 547 km².

## Referanser


## Eksterne lenker
* 
* http://www.aciapbm.com.br/
Conn Smythe Trophy

**Conn Smythe Trophy**  er den årlige prisen som deles ut til den mest verdifulle spilleren i den nordamerikanske ishockeyligaen NHL under sluttspillet om Stanley Cup. Vinneren kåres gjennom avstemning blant ishockeyjournalistene i deres forening *Professional Hockey Writers' Association*.

Trofeet er oppkalt etter Conn Smythe (1895–1980), eieren av Toronto Maple Leafs.

## Vinnere av Conn Smythe Trophy

;Fargekoder:

## Referanser
Columbie 66

**Columbie 66** er en seilbåt konstruert av norske Petter G. Lie. Den ble designet i 1976 og ble produsert frem til 1983. Båten er Veritasgodkjent som havseiler. Båten har dobbeltskrog med 26 mm total tykkelse. Det er 20&nbsp;mm balsatre mellom skroglagene over vannflaten, og 20&nbsp;mm Divinycell under vannlinja. Hvert skroglag består av 3&nbsp;mm glassfiber. Denne konstruksjonen gjør båten mer solid, bedre isolert mot støy og mindre utsatt for kondens. Opprinnelig var båten designet som selvflytende med lukket forpigg, men behovet for mer stueplass gjorde at denne idéen ble skrinlagt.
Båten er produsert med både uten- og innenbordsmotor. Ved utenbordsmotor har man ytterligere lagerplass under kokpit.
Båten er velegnet for en nybegynnerseiler, men også mindre familier vil ha glede av båten som trolig er den eneste 22 foteren med eget toalett. Det er god lagringsplass i båten, og høy sovehøyde i forpigg gir ekstra stuerom.
Ved pantry er det ståhøyde som gjør at man slipper å stå krokrygget ved matlaging. 


Fil:Columbie66 1.jpg|Columbie 66 – I havn
Fil:Columbie66 6.jpg|Columbie 66 - Kabin mot kokpit
Fil:Columbie66 3.jpg|Columbie 66 - Kabin mot forpigg
Fil:Columbie66 5.jpg|Columbie 66 – Toalett
Fil:Columbie66 4.jpg|Columbie 66 – Kokpit


## Eksterne lenker
* Columbieklubben
Jochen Behle

**Jochen Behle** (født 1960) er en tysk langrennstrener og tidligere langrennsløper.

Han debuterte i mesterskapssammenheng under OL 1980 i Lake Placid, og han deltok siste gang under OL 1998 i Nagano. I løpet av sin lange karriere greide han imidlertid aldri å vinne noen medaljer i internasjonale mesterskap, men han ble flere ganger tysk mester. Han vant ett verdenscuprenn, 50 km i Canmore 17. desember 1989.

Fra 2002 til 2012 var han trener for det tyske langrennslandslaget. Deretter ble han ekspertkommentator i Eurosport.

## Referanser


## Eksterne lenker
*
Oxbridge

**Oxbridge** er et teleskopord som brukes for å referere samlet til University of Oxford og University of Cambridge, Storbritannias to ledende universiteter. Bakgrunnen er den statusen begge disse nyter både nasjonalt og internasjonalt, som gjør at de ofte sammenlignes. 

I utvidet forsandbrukes det om en gruppe universiteter som man (den som bruker uttrykket) har fellestrekk med de to universiteter, ofte med implikasjoner om en viss elitisme, eller en høyere sosial eller intellektuell standard.

## Referanser
Richard Vanigli

**Richard Vanigli** (født 1. juni 1971 i Forlì i Italia) er en italiensk fotballspiller som spiller i AC Ancona. Vanigli er best kjent for sin takling av Francesco Totti i en serie A-kamp mot AS Roma som Empoli-spiller i 2006, som gjorde at Totti brakk leggbenet. Totti rakk akkurat å komme tilbake fra skaden før fotball-VM i Tyskland, som ble vunnet av **.

## Referanser


## Eksterne lenker
*
Lars Håland

**Lars Håland** (født 28. juli 1962) er en svensk tidligere langrennsløper. Han konkurrerte fra 1986 til 1999. Han vant to medaljer under VM 1989 i Lahtis, med gull på 4 x 10 km stafett og bronse på 15 km fristil. I 1991 vant Håland sin eneste seier i verdenscupen i Falun.

## Referanser


## Eksterne lenker
*
Hart Memorial Trophy

**Hart Memorial Trophy** er den årlig utmerkelsen i den nordamerikanske ishockeyligaen National Hockey League som gis til den mest verdifulle spilleren (MVP) i løpet av grunnspillet. Kåringen skjer gjennom avstemning blant hockeyjournalistene i *Professional Hockey Writers' Association*.  

Troféet ble donert i 1923 av David Hart, som var faren til Cecil Hart, tidigere manager og coach i Montreal Canadiens. 

## Vinnere av Hart Memorial Trophy

## Kilder
* 
* 
* 
*